o
DEREK PRINCE: RAKENNA KALLIOLLE
LOPUN AIKOINA, OSA 1
Jäljellä on vielä kaksi mielenkiintoista oppia: -
kuolleiden ylösnousemus ja iankaikkinen tuomio.
Aion käsitellä niitä tulevilla luennoilla.
Sitä ennen pidän luennon, jonka aihe on "Lopun aikoina".
Kaksi viimeistä oppia näet vievät meidät ajasta ikuisuuteen.
Ne muistuttavat siitä, ettei pidä keskittyä vain tähän elämään.
Monet kristityt ajattelevat vain tätä elämää.
Se on vain pieni osa siitä, mitä Jumalalla on meille tarjottavana.
Luen Raamatusta Ilm. 10:5-6.
Minulla on filosofin tausta, -
ja joskus uppoudun liikaakin tiettyihin teemoihin.
Ilm. 10:5-6:ssa sanotaan: -
"Enkeli kohotti oikean kätensä taivasta kohti" -
"ja vannoi Hänen nimeensä, joka elää aina ja ikuisesti," -
"Hänen, joka loi taivaan, maan ja meren ja kaiken mitä niissä on:" -
"Aika on lopussa."
Monissa raamatunkäännöksissä sanotaan, -
ettei viivytystä enää ole.
Tässä kuitenkin tarkoitetaan sitä, että aika lakkaa olemasta.
Jokainen tulee elämässään siihen tilanteeseen, -
että aika lakkaa olemasta.
On sanottu, että ihmissydän on kello kaikkien kellojen takana.
Kun sydän lakkaa lyömästä, kellot lakkaavat käymästä.
Meistä jokainen siirtyy kerran ajasta uuteen, ikuiseen elämään.
Muista, että ikuisuus ei ole vain pitkä ajanjakso.
Se on täysin erilainen olemisen muoto.
Voimme ymmärtää sitä vain vaivoin.
Arvostan salaisuutta, jonka Jumala on luonut.
Aika on salaisuus.
Eräänä päivänä siirrymme ajasta ikuisuuteen.
2. Kor. 4:17-18:ssa -
puhutaan ikuisen ja ajallisen erosta.
Paavali sanoo 2. Kor. 4:17-18:ssa: -
"Tämä hetkellinen ja vähäinen ahdinkomme".
Mietipä kaikkea sitä, mitä Paavali joutui kärsimään.
Rakas sisareni ja veljeni, mitä murehdit?
Voiko elämäsi ongelmia verrata Paavalin kärsimyksiin?
Paavalin kärsimykset olivat omaa luokkaansa.
"Tämä hetkellinen ja vähäinen ahdinkomme" -
"tuottaa meille määrättömän suuren, ikuisen kirkkauden."
Ahdinko tuottaa meille aina määräämättömän suuren kirkkauden.
Hepreassa sanoilla "paino" ja "kunnia" on sama juuri.
Paavali ajattelee juutalaisena hepreaksi.
Hän puhuu kirkkauden painosta, jonka Jumala valmistaa meille.
Paavali jatkaa: -
"Emme kiinnitä katsettamme näkyvään vaan näkymättömään."
Ahdinko tuo hyvää vain, jos katseemme on ikuisuudessa.
Jos keskitymme vain ongelmiimme ja kieriskelemme itsesäälissä, -
ahdingot eivät toimi meidän hyväksemme.
Ne toimivat hyväksemme vain, -
jos kiinnitämme katseemme näkymättömään.
"Näkyvä kestää vain aikansa mutta näkymätön ikuisesti."
Paavali tuo eteemme kaksi maailmaa: -
näkyvän maailman, joka on fyysinen aineellinen ja ajallinen, -
sekä näkymättömän maailman, joka on hengellinen ja iankaikkinen.
Kaikki, mitä kohtaamme tässä elämässä, on ajallista.
Olemme matkalla iankaikkiseen. On tärkeää pitää se mielessä.
Ruthilla ja minulla on eräs hartauskirja, -
josta luin hiljattain hyvin yksinkertaisen ajatuksen: -
"Elämme langenneessa maailmassa."
Jos olemme rehellisiä, maailmassa on enemmän kurjuutta kuin onnea.
On enemmän riitaa kuin rauhaa. On enemmän sairautta kuin terveyttä.
Meidän ei sovi maalata maailmasta epätodellista korukuvaa.
Elämme langenneessa maailmassa.
Maailmamme on synnin pilaama ja turmelema.
Me elämme tässä maailmassa.
Jumalalle kiitos, tämä maailma ei ole matkamme pää.
Paavalin sanat 1. Kor. 15:19:ssä ovat vaikuttaneet minuun paljon.
Olen miettinyt monia tapaamiani kristittyjä.
"Jos olemme panneet toivomme Kristukseen" -
"vain tämän elämän ajaksi, olemme säälittävimpiä kaikista ihmisistä."
Jos odotamme Kristukselta asioita vain tätä elämää varten, -
olemme säälittävimpiä kaikista ihmisistä.
Monet kristityt keskittyvät vain tähän elämään.
Heille kristinusko on jotakin tähän maailmaan liittyvää.
Se on vieras ajatus Uuden testamentin sanomalle.
Meille on tervettä, että Pyhä Henki kehottaa meitä -
miettimään lopun aikoja ja ikuisuuden alkua.
Hepr. 13:14:ssä sanotaan: -
"Eihän meillä täällä ole pysyvää kaupunkia," -
"vaan me odotamme sitä kaupunkia, joka tulee."
Missä on pysyvä elämäsi? Onko se tässä maailmassa?
Ymmärrätkö, että tämä on vain väliaikaista?
Olemme läpikulkumatkalla. Määränpäämme on ikuisuudessa.
Ihminen, joka näkee vain ajallisen, on onneton ja turhautunut.
Hän valittaa, etteivät asiat suju hänen tahtonsa mukaisesti.
Ihminen katsoo silloin asioita väärästä näkökulmasta.
Tarvitsemme iankaikkista näkökulmaa.
Jumala ei uhraa pienintäkään osaa ikuisuudesta -
suurimmankaan maallisen ajanjakson tähden.
Aika ei ole pysyvää, mutta ikuisuus on.
Missä määrin rakennat omaa elämääsi iankaikkisuutta varten?
Sananlaskuissa sanotaan, -
että Jumala on antanut viisauden kautta kestäviä rikkauksia.
Mitä ovat kestävät rikkaudet?
Ne eivät ole rahaa pankkitilillä eivätkä omaisuuksia.
Ne eivät ole hienoja autoja, asuntoja eivätkä uima-altaita.
Mitkään niistä eivät ole kestäviä rikkauksia.
Jeesus sanoi: "Myy, kaikki mitä sinulla on, ja anna rahat köyhille"
"Silloin sinulla on aarre taivaissa."
"Saat satakertaisesti takaisin sen, mistä luovut evankeliumin tähden."
Kuinka moni liikemies hylkäisi 10 000 prosentin mahdollisuuden?
Kerron erään tärkeän asian.
Lahjamme loppuvat, kun elämä loppuu.
Hengelliset lahjat, profetointi, ihmeet ja tiedon sanat loppuvat.
Emme ota niitä mukaamme. Ne ovat tätä maailmaa varten.
Yhden asian otamme mukaamme, ja se on persoonallisuutemme.
Persoonamme on ikuinen.
Luonteemme määrittää sen, mitä tulemme olemaan ikuisuudessa.
Puhtaan, vahvan, jumalisen luonteen rakentaminen on pysyvä rikkaus.
Palataan takaisin aiheeseemme.
On tärkeää, että ymmärrämme raamatullisen profetian perusteet.
Valitettavasti monet ovat kääntyneet pois -
väärän, koreilevan ja pintapuolisen profetiantulkinnan takia.
He ovat menettäneet luottamuksensa. Älä anna sen tapahtua itsellesi.
Älä heitä hyvää pois väärinkäytösten takia.
Olen nähnyt kaikkia Hengen lahjoja käytettävän väärin.
Se ei ole saanut minua hylkäämään Hengen lahjoja.
Se on tehnyt minusta huolellisemman lahjojen käytössä.
Sama pätee raamatulliseen profetointiin. Tarvitsemme sitä.
Ilman profetoimista kompuroimme pimeässä.
Profetian lahjan käyttämisessä on oltava varovainen.
Avaa 2. Piet. 1:19-21.
"Siksi me voimme entistä lujemmin luottaa profeetalliseen sanaan."
Tässä puhutaan Raamatun profetioista, -
ei profetoimisen lahjasta, vaikkakin sekin on tärkeää.
"Teette hyvin, jos kiinnitätte katseenne siihen" -
"kuin pimeässä loistavaan lamppuun"
Meillä ei ole varaa halveksia profeetallisia kirjoituksia.
Pietari kehottaa meitä kiinnittämään niihin huomiota.
Maailma, jossa elämme, on epäilemättä pimeä.
Maailma pimenee entisestään.
Tarvitsemme valoa ohjaamaan meitä pimeyden läpi.
Jumala on antanut meille profetian valon.
Moni pelastettu hyvä kristitty vaeltaa pimeydessä, -
koska hän ei käytä hyödykseen profetian valoa.
Pimeässä kompastuu tarpeettomasti.
Suuntakin on kateissa.
Ympärillä tapahtuvaa on vaikea ymmärtää.
On hyvin tärkeää ymmärtää profetian totuudet.
Pietarin mukaan meidän täytyy kuunnella niitä, -
"kunnes päivä sarastaa ja kointähti syttyy teidän sydämessänne."
Se ei ole Jeesuksen tuleminen. Se on jotakin henkilökohtaista.
Kointähti edeltää auringonnousua. Se loistaa sydämissämme.
Se kertoo meille, että Jeesus saapuu takaisin.
Ellet odota Jeesuksen paluuta, se ei ole sinulle tärkeää.
Se on ihmiskunnan ainoa toivo.
Mikään muu ei pysty täyttämään kärsivän ihmiskunnan tarpeita.
Ihmiset pitävät tätä haihatteluna.
Minä uskon, että tämä on täyttä totta.
Ei kannata odottaa poliitikkojen ratkaisevan ihmiskunnan ongelmia.
Sitä on yritetty kauan, mutta ongelmat näyttävät vain pahentuvan.
On epärealistista odottaa, -
että ihmiset ratkaisisivat ihmiskunnan ongelman.
Se on humanismin oppi, ja humanismi on antikristillinen voima, -
joka toimii monissa maailman hallinnoissa.
Tarvitsemme profetioita.
Pietari jatkaa: -
Profeetallinen sana on saatu Jumalalta.
Mainitsen kaksi avainta Raamatun profetioiden ymmärtämiseen.
Voisin puhua tästä loputtomiin.
Mooses sanoi 5. Moos. 29:29:ssä Israelin lapsille näin: -
"Salatut asiat ovat vain Herran, meidän Jumalamme, tiedossa," -
"mutta mikä on ilmoitettu, on meitä ja lapsiamme varten ikuisesti," -
"että me pitäisimme kaikki tämän lain sanat."
Salattuja asioita ei kukaan voi ymmärtää.
Ilmoitetut asiat on tarkoitettu meille laiksi.
Monet yrittävät turhaan ymmärtää salattuja, -
mutta he eivät toimi ilmoitettujen asioiden mukaan.
Minulta kysytään usein tempauksen ajankohdasta.
Vastaan aina: "En tiedä."
En häpeä vastata niin. En usko, että kukaan tietää.
Mahtaako Jeesuskaan tietää, sillä sanotaanhan, että vain Isä tietää.
Jos en tiedä jotakin, mitä Jeesus ei tiedä, minua ei hävetä.
Ongelma on se, että ihmiset haluavat tietää salattuja asioita.
Sen takana on ylpeys, vaarallisin kaikista motiiveista.
Jos noudatamme totuutta, Jumala valaisee meille lisää.
Jos emme tottele Jumalaa, miksi Hänen pitäisi ilmoittaa enemmän?
Jos haluat ymmärtää Raamatun profetioita, -
tutustu asioihin, jotka Jumala on jo ilmoittanut.
Älä vaivaa Jumalaa asioilla, joita Hän ei halua meidän ymmärtävän.
Toinen tärkeä asia on tottelevaisuus.
Matt. 24:14:stä löytyy selkeä raamatullinen profetia.
"Tämä valtakunnan evankeliumi julistetaan kaikkialle maailmaan" -
"kaikille kansoille todistukseksi, ja sitten tulee loppu."
Loppu tulee, kun evankeliumi julistetaan kaikille kansoille.
Evankeliumin julistaminen on meidän tehtävämme.
Ellemme tottele tuota profetiaa, miksi Jumala ilmoittaisi enempää?
Omistaudu tuon sananpaikan noudattamiseen.
Tulet yllättymään siitä, mitä Jumala ilmoittaa seuraavaksi.
Ellet ole totellut tuota käskyä, miksi Jumala ilmoittaisi enempää?
Kuvailen hieman tämän ajan loppua.
Kerron yleisellä tasolla lopunaikojen tapahtumista.
Uskon, että olemme lähellä tämän maailmanajan loppua.
En sano päivämääriä, mutta voisin uskoa, -
että Raamattuun kirjoitetut asiat tapahtuvat 50 vuoden kuluessa.
Voin uskoa, että näin voi käydä.
Seuraavaksi tarkastelen merkkejä lopun ajoista.
Luen 3 tärkeää raamatunkohtaa.
Jes. 60:1-2
Kun tämä maailmanaika lähenee loppuaan, -
sekä vanhurskaus että pahuus lisääntyvät.
Vanhurskaus lisääntyy, samoin pahuus.
Valo loistaa kirkkaana, ja samalla on oleva suuri pimeys.
Meidän täytyy sopeutua tähän ristiriitaan, -
jonka muodostavat valo ja pimeys, vanhurskaus ja pahuus.
Herra puhuu kansalleen Jes. 60:1-3:ssa: -
"Nouse, ole kirkas, sillä sinun valkeutesi tulee," -
"ja Herran kunnia koittaa sinun ylitsesi."
"Sillä pimeys peittää maan ja synkeys kansat," -
"mutta sinun ylläsi näkyy Herran kunnia."
"Kansat vaeltavat valosi luo, kuninkaat sinun aamunkoittoosi."
Jumalan kirkkaus hohtaa Jumalan kansan yllä lopun aikoina.
Pimeys peittää kaikki kansat.
Totuuden etsijät tulevat pimeydestä Jumalan kansan valon luo.
Älä odota pimeyden loppuvan.
Pimeys jatkuu ja synkkenee, mutta samalla valo kirkastuu.
Eräs valon ja pimeyden laki on ollut tosi luomisesta alkaen.
Kun valo ja pimeys kohtaavat, valo voittaa aina.
Me voitamme, jos olemme valon puolella.
Toinen raamatunpaikka on vertaus vehnästä ja rikkaviljasta.
Vertauksen mies kylvi peltoon hyvää siementä.
Yöllä vihollinen kylvi peltoon rikkaviljaa.
Rikkavilja on samanlaista kuin vehnä, mutta se ei tuota hedelmää.
Työmiehet kysyivät, kitketäänkö rikkavilja pois.
Isäntä vastasi: "Ei, ettei samalla nyhdetä sen mukana vehnääkin."
"Antakaa niiden kasvaa yhdessä elonkorjuuseen asti."
Jeesus selitti, että elonkorjuu on lopunaika.
Silloin enkelit erottavat pahat vanhurskaista.
Pahat kootaan ja heitetään pätsiin.
Vanhurskaat loistavat Isänsä valtakunnassa.
Juuri ennen aikojen loppua pahat ja vanhurskaat kasvavat rinnakkain.
Tässä ei puhuta pakanamaailmasta vaan tunnustavasta kristikunnasta.
Kristikunnassa vehnä ja rikkavilja kasvavat rinnakkain.
Vehnän ja rikkaviljan erottaa hedelmästä.
Seurakunta puhdistetaan täysin vasta aikojen lopussa.
Puhdistaminen ei ole meidän tehtävämme. Olen sitä iloinen.
Se on enkelten tehtävä.
Ilm. 22:ssa, aivan Kirjoitusten lopussa, Jeesus sanoi: -
Ilm. 22:10-12: -
Enkeli sanoi: "Älä lukitse tämän kirjan profetian sanoja," -
"sillä aika on lähellä."
"Jumalaton eläköön jumalattomasti, saastainen rypeköön saastassaan."
"Vanhurskas harjoittakoon vanhurskautta" -
"ja pyhä edetköön pyhyyden tiellä."
Jumala sanoo: "Jos kerran haluat elää jumalattomasti, anna mennä."
"Jos haluat olla saastainen, ryve saastassasi."
"Vanhurskas harjoittakoon vanhurskautta."
"Pyhä edetköön pyhyyden tiellä."
Näin heidän tiensä eroavat.
Jeesus jatkaa: "Minä tulen pian."
"Tullessani tuon jokaiselle palkan, kullekin hänen tekojensa mukaan."
Tämä tapahtuu heti Herran paluun jälkeen.
Pahat tulevat yhä pahemmiksi.
Vanhurskaat tulevat vanhurskaammiksi.
Hengellisessä elämässä ei ole pysähtyneisyyttä.
Sitä menee joko eteen- tai taaksepäin.
Sananlaskujen mukaan vanhurskasten polku on kuin aamurusko, -
joka kirkastuu kirkastumistaan sydänpäivään saakka.
Vanhurskaus ei ole pysähtyneisyyttä, vaan liikettä.
Vanhurskauden polulla valo kirkastuu päivittäin.
Jos elää tänään eilisen valolla, alkaa luisua taaksepäin.
Silloin ei olla vanhurskauden polulla.
Jeesus lohduttaa meitä kauniilla sanoilla.
Luuk. 21:25-28
Jeesus puhuu aikojen lopusta.
"Auringossa, kuussa ja tähdissä näkyy merkkejä."
"Meren aallot pauhaavat jylisten," -
"ja maan päällä ovat kansat ahdistuksen ja epätoivon vallassa."
"Taivaiden voimat järkkyvät."
"Silloin nähdään Ihmisen Pojan tulevan pilven päällä" -
"suuressa voimassaan ja kirkkaudessaan."
"Kun nuo tapahtumat alkavat, nostakaa rohkeasti päänne," -
"sillä teidän vapautuksenne on lähellä."
Miten turmeltuneisuuteen ja riitoihin vastataan?
Masentua ja lannistuako?
Vai sanommeko: "Kiitos Herralle! Vapautus on lähellä!"
Vastaus paljastaa sydämen asenteen.
Jeesus puhui uuden ajan synnytystuskista Matt. 24:ssä.
Synnytystuskat eivät ole mukavia.
En ole koskaan synnyttänyt, mutta ymmärrän, ettei kokemus ole helppo.
Synnytykseen liittyy kipuja.
Kysymys on lapsitoiveesta.
Jos toivoo lasta, sietää synnytystuskiakin.
Ei synnytystuskia, ei lasta.
Tässäkin vastaus paljastaa asenteet.
Torjut synnytystuskia, jos valitat: "Tämä on masentavaa."
"Missä Jumala on? Miksi Hän ei toimi?"
Et odota lasta.
Lapsi on Jumalan maanpäällisen valtakunnan syntyminen.
Valtakunta ei tule ilman synnytystuskia.
Meidän on päätettävä, miten vastaamme niihin.
Tämän kaiken keskellä seurakunnalla on tehtävä.
Mikä on tuo tehtävä?
Julistaa evankeliumi kaikille kansoille
Tarkastellaanpa, mitä Jeesus sanoi synnytystuskista Matt. 24:7:ssä.
"Kansa nousee kansaa vastaan"
Tässä tarkoitetaan etnisiä konflikteja.
"Joka puolella on nälänhätää ja maanjäristyksiä."
"Mutta kaikki tämä on synnytystuskien alkua."
Jos haluaa lapsen, täytyy käydä läpi synnytystuskat.
"Silloin teidät pannaan ahtaalle, monia teistä surmataan."
"Kaikki kansat vihaavat teitä minun nimeni tähden."
Jeesus puhuu tässä meille.
Meitä tullaan vihaamaan.
Kaikki kansat vihaavat kristittyjä Jeesuksen nimen tähden.
"Monet luopuvat, he kavaltavat toisensa ja vihaavat toisiaan."
Taas puhutaan kristityistä.
Paine tulee liian kovaksi. Monet luopuvat.
He kavaltavat toisiaan pelastaakseen oman nahkansa.
Tätä on jo tapahtunut parin sukupolven ajan -
esimerkiksi Kiinassa mutta myös muualla.
"Monta väärää profeettaa ilmaantuu, ja he johtavat useita harhaan."
Maailma on täynnä vääriä profeettoja.
Heitä on myös seurakunnan keskuudessa.
"Ja kun laittomuus lisääntyy, monien rakkaus kylmenee."
Onko laittomuus lisääntynyt maailmassa?
Kukaan tuskin kieltää sitä.
Sen seurauksena monien kristittyjen rakkaus kylmenee.
Tässä puhutaan agape-rakkaudesta, kristillisestä rakkaudesta.
Laittomuuden paineessa joidenkin rakkaus kylmenee.
Seuraava jae, Matt. 24:13, on merkittävä.
"Joka kestää loppuun asti, pelastuu."
Kreikan kielellä sama jae kuuluu: -
"Joka on pysynyt lujana loppuun asti, pelastuu."
Sen, joka haluaa pelastua, täytyy pysyä lujana.
Jos haluaa pysyä pelastuneena, täytyy pysyä lujana.
Jos olet kiinnostunut Derek Princen opetuksista, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz